钦定古今图书集成/历象汇编/庶征典/第094卷 > 《告斗祈雨表》前人
## 钦定古今图书集成/历象汇编/庶征典/第094卷 > 《告斗祈雨表》前人

伏为臣等所居建宁府浦城县久阙雨泽，虔申醮告
者。旱而望雨，不胜怵迫之情；穷则呼天，冀彻穹窿之

泽之屡霑，泉干而土弗濡；未几涸竭，日炎而风亦燥。
有甚灼焚，既高原下隰之皆枯，将早稼晚苗之俱瘁。
“望云霓而蹙頞，瞻田野以伤心。痛惟贫窭之甿，甫遭
饥馑之厄。幸去冬之一稔，犹濒死而复苏。正须保养
之功，庶有安全之望。傥重罹于凶歉，必立至于颠𬯀。
靖言何辜，遽至斯极。矧！民情自古以难保，且乡俗在
今而易摇。苟生理之或穷，恐祸机之遄作。蠢蠢黎元
之命，殆几丝发之危。皇皇后帝之仁”，忍视涂炭之酷。
期嘿回于造化，用哀吁于圣真。恭惟大圣北斗七元
尊君，斟酌一元，纪纲七政。念此土灾伤之未久，而斯
人疮痏之尚新。申敕群灵，大敷渥泽。使欲槁之禾复
活，而垂成之谷获登。实与函生，均蒙再造。臣某等窃
循平昔，积有愆尢，顾省己之多惭，甘以身而受罚。若
蠢愚之罔识，祈赦宥而勿诛。普推涤荡之恩，俾逭流
行之数。赐以乐岁，悉为全人。臣等祗荷曲成，誓当加
勉。神明森列，敢萌自昧之心。贫富相资，深戒不仁之
习。臣等无任瞻天仰圣，激切屏营之至。